./data/phi0914/phi00132/phi0914.phi00132.perseus-lat1.xml
Titus Livius (Livy)
Cornelio et Q Minucio consulibus, omnium primum de provinciis consulum praetorumque actum             prius de praetoribus transacta res,       quae transigi sorte poterat  urbana Sergio, peregrina iurisdictio Minucio       obtigit; Sardiniam Atilius, Siciliam  Manlius, Hispanias Sempronius citeriorem, Helvius ulteriorem est       sortitus   consulibus Italiam Macedoniamque       sortiri parantibus L Oppius et Q Fulvius tribuni plebis impedimento erant, quod longinqua provincia Macedonia       esset,  neque ulla alia res maius bello       impedimentum ad eam diem fuisset, quam quod vixdum inchoatis rebus in ipso       conatu gerendi belli prior consul revocaretur         quartum iam annum esse ab decreto Macedonico bello  quaerendo regem et exercitum       eius Sulpicium maiorem partem anni absumpsisse  Villium congredientem cum hoste       infecta re revocatum   Quinctium rebus divinis       Romae maiorem partem anni retentum ita gessisse tamen res, ut, si aut maturius       in provinciam venisset, aut hiems magis sera fuisset, potuerit debellare;            nunc prope in hiberna profectum ita       comparare dici bellum, ut, nisi successor impediat, perfecturus aestate proxima       videatur   his orationibus pervicerunt, ut       consules in senatus auctoritate fore dicerent se, si idem tribuni plebis       facerent  permittentibus utrisque liberam consultationem patres consulibus       ambobus Italiam provinciam decreverunt, T Quinctio prorogarunt imperium, donec successor ex senatus consulto venisset        consulibus binae legiones decretae et ut bellum cum Gallis Cisalpinis, qui       defecissent a populo Romano, gererent         Quinctio in Macedoniam supplementum decretum, sex milia peditum, trecenti       equites, sociorum navalium milia tria         praeesse eidem, cui praeerat, classi L QuinctiusFlamininus iussus  praetoribus in Hispanias octona milia peditum socium ac       nominis Latini data et quadringeni equites, ut dimitterent veterem ex Hispaniis       militem; et terminare iussi, qua ulterior citeriorve provincia servaretur             Macedoniae legatos P Sulpicium et P Villium , qui consules in ea provincia fuerant, adiecerunt